OpenLLM-France/wikimedia huggingface dataset:
# T-331

La T-331 és la carretera que enllaça Ulldecona, a la comarca del (Montsià) amb Tortosa, a la del (Baix Ebre). Travessa els termes municipals d'Ulldecona, Freginals, Santa Bàrbara, la Galera, altre cop Santa Bàrbara, i, finalment, en el de Tortosa.
Comença a Ulldecona, a la plaça on hi ha la Casa de la Vila, a la cruïlla dels carrers del Comte Berenguer i de Jacint Verdaguer amb el Carrer Major. Segueix aquest darrer carrer de sortida del poble, cap al nord-est, i, ja fora del nucli de població, corre paral·lela pel nord-oest a les vies del Ferrocarril de Tortosa a Ulldecona. En poc més de 6 quilòmetres i mig, arriba al costat sud-est del veïnat de Les Ventalles, i poc després abandona el terme d'Ulldecona per entrar en el de Freginals. En quasi tres quilòmetres i mig més arriba a la cruïlla de la qual surt cap al sud-est la carretera local que mena al poble de Freginals en 1,2 quilòmetres. Al cap de poc més de mig quilòmetre deixa aquest terme municipal i entra en el de Santa Bàrbara, just després que la carretera gira per tal de seguir cap al nord.
Ja en terme de Santa Bàrbara, s'adreça cap a aquest poble, però passa breument per dins de l'extrem oriental del terme municipal de la Galera per tornar a entrar al cap de poc en el de Santa Bàrbara. Quan passa pel punt quilomètric 15 arriba a l'extrem oriental de la població de Santa Bàrbara, on enllaça amb les carreteres TP-3311, cap a ponent, i T-344, cap a llevant, a més de la nova carretera que circumval·la Santa Bàrbara pel sud. Des d'aquest lloc, la carretera continua cap al nord i en poc més de 2 quilòmetres i mig més arriba al límit del terme de Santa Bàrbara. Entra en el de Tortosa just en travessar el Barranc de Lledó i, per tant deixa enrere el Montsià per endinsar-se en el Baix Ebre. En quatre quilòmetres i mig més arriba al poble de Vinallop, just al nord del qual s'aboca en la carretera C-12.

## Millora i condicionament de 2009

Durant els anys 2009 i 2010 es van dur a terme obres de millora i condicionament en la major part del traçat de la carretera. Es van eixamplar els carrils, es van solucionar els problemes de drenatge que patia la rasant antiga, i s'executà un tram nou en variant a Santa Bàrbara.

## Referències

* ↑ El conseller Nadal visita la T-331 entre Ulldecona i Vinallop un cop ha entrat en servei el seu condicionament Arxivat 2017-04-12 a Wayback Machine. gencat, 2 de juliol de 2010
* ↑ Territori inicia les obres de millora de la carretera T-331 a Vinallop Arxivat 2017-04-12 a Wayback Machine., ebredigital, 9 de novembre de 2016
* ↑ «Territori i Sostenibilitat inicia obres de millora a la T-331 a Vinallop (Tortosa)». Arxivat de l'original el 2017-04-12. [Consulta: 11 abril 2017].
* ↑ Autovia C-12, eix de l'Ebre a Anuari Territorial de Catalunya 2008, p. 41-42
* ↑ La remodelació de la carretera T-331 permet reduir en deu minuts el trajecte entre Ulldecona i Tortosa, ccma, 2 de juliol de 2010

## Enllaços externs

* La T-331 en el seu entorn, a l'Institut Cartogràfic de Catalunya
# Rafael Berges Martín

Rafael Berges Martín (21 de gener de 1971, Còrdova) és un exfutbolista professional andalús, que va ser internacional olímpic amb Espanya. Posteriorment ha fet d'entrenador a diversos equips.

## Trajectòria
### Com a jugador

Rafa Berges es va formar en el club de la seua ciutat natal, el Còrdova. En 1991 fitxa pel CD Tenerife, club amb el qual debuta a primera divisió. Està dues temporades a l'illa, tot dispuntant uns 20 partits cada campanya.
En 1992 forma part de la selecció olímpica espanyola que guanya l'or als Jocs Olímpics de Barcelona. Berges va ser titular a la final contra Polònia.
Acabada l'etapa tinerfenya, s'incorpora al club on romandrà pràcticament tota la seua carrera esportiva, el Celta de Vigo. Des de 1993 fins al 2000 hi jugarà 159 partits amb la samarreta celeste i marca 7 gols. Una greu lesió li va impedir jugar la darrera temporada com a cèltic.
Va tornar a la competició amb el Còrdova, de Segona Divisió, però les molèsties van ser causa perquè el 2002 es retirara definitivament.

### Com a entrenador

Una vegada penjades les botes, Berges va dirigir al filial cordovès, a la 2004/05. Acomiadat a manca de dos mesos per al final de lliga, la següent campanya fitxa pel Lucena, on no acaba la primera volta. El mateix ocòrre l'any posterior amb l'Almeria B. Sense equip, a començaments de la 2008/2009 entrenava al Séneca, un equip cadet d'Andalusia.

## Enllaços externs

* Estadístiques a Primera divisió - LFP (castellà)
# Bonner (Gósol)

Bonner és un despoblat en el terme municipal de Gósol, a 1.320 m. d'altura, que actualment està en ruïnes. Hi destaca l'església de Santa Eulàlia de Bonner, inclosa en la ruta del Camí dels bons homes, i que depèn de la parròquia d'Espà. Bonner és entre la població de Peguera i el Molí d'en Güell.

## Referències

* ↑ «Bonner (Gósol)». Gran Enciclopèdia Catalana. Barcelona: Grup Enciclopèdia Catalana.
* ↑ «Edició digital del mapa de Catalunya de l'Institut Cartogràfic de Catalunya». Institut Cartogràfic de Catalunya. [Consulta: 15 setembre 2018].
# Ammoides

Ammoides és un gènere de plantes amb flors dins la família de les apiàcies. Consta de dues o quatre espècies, segons els taxonomistes. És un gènere endèmic del nord d'Àfrica i el sud d'Europa.

## Taxonomia

* Ammoides arabica (T.Anderson) M.Hiroe
* Ammoides atlantica (Coss. i Durieu) H.Wolff
* Ammoides pusilla (Brot.) Breistr.
* Ammoides verticillata (Desf.) Briq.
# Crash!

Crash! és una pel·lícula de terror dels Estats Units del 1977 dirigida per Charles Band. Era protagonitzada per José Ferrer, Sue Lyon, John Ericson, Leslie Parrish, John Carradine i Reggie Nalder.

## Sinopsi

El gelós marit invàlid (Ferrer) intenta matar la sexy dona rossa (Lyon), que utilitza poders i dispositius ocults per intentar matar-lo.

## Repartiment

* José Ferrer - Marc Denne
* Sue Lyon - Kim Denne
* John Ericson - Dr. Gregg Martin
* Leslie Parrish - Kathy Logan
* John Carradine - Dr. Edwards
* Jerome Guardino - Lt. Pegler
* Paul Dubov - Dr. Cross
* Reggie Nalder - Man at Swap

## Producció

La pel·lícula tenia el títol provisional "The Transfusion" abans de canviar-la a "Crash!".

## Recepció

DreadCentral li va donar 3 sobre 5.

## Mitjans domèstics

La pel·lícula es va estrenar en DVD a Alemanya. El 2015, la pel·lícula es va estrenar en DVD als EUA a través de la productora de Band, Full Moon Pictures.

## Referències

* ↑ Crash! (1977), de Charles Band per Javier Ludeña Fernández, Revista Fantastique
* ↑ Crash! a Catàleg de l'American Film Institute (anglès)
* ↑ «From Here to Obscurity: Crash! (1977)», 30-05-2008.

## Enllaços externs

* Clip de la pel·lícula a YouTube
# Heraclea Cacabària

Heracleia Cacabaria (en llatí: Heracleia Caccabaria, grec antic: Ηράκλεια Κακκαβαρία) era una ciutat d'origen grec, a la Gàl·lia Narbonesa.
Plini el Vell ha conservat la tradició d'una ciutat anomenada Heraclea situada a la boca del Roine, però no en diu res més. Esteve de Bizanci cita una ciutat de nom Heraclea que situa a la Gàl·lia Cèltica. Se suposa dependència de Massília. De fet, l'Itinerarium marítim, en la descripció de la ruta procedent de l'oest, de Forum Iulii, situa la Sambracitanus Plagia a uns 40 km de Forum Iulii, i Heraclea Cacabaria a uns 25 km del sinus Sambracitanus. D'Anville pensa que es correspon a Sant Tropetz, però això no coincideix amb les distàncies dels itineraris. Walckenaer la situa a la Punta Cavalaira.

## Referències

* ↑ Smith, William (ed.). «Heracleia». Dictionary of Greek and Roman Geography (1854). [Consulta: 10 gener 2021].

## Enllaços externs

* «Heraclia Caccabaria» a l'Encyclopédie de l'Arbre Celtique.
# T-23

El T-23 va ser un prototip d'una tanqueta desenvolupada a la Unió Soviètica durant el període d'entreguerres. Estava armat amb una ametralladora de 7,62 DT. Nomes es van produir 5 exemples del vehicle.
# Verge Grossa

Verge Grossa, Virgen Gorda en castellà o Virgin Gorda en anglès, és la tercera illa més gran (després de Tórtola i Anegada) que forma part de les Illes Verges Britàniques, cobreix una àrea de 21 km² i la seva principal localitat és Spanish Town al sud-oest de l'illa.
Cristòfol Colom li va donar aquest nom en el seu segon viatge per la forma particular del seu territori. Una inusual formació geològica coneguda com a "The Baths" ("Els Banys") localitzada en el sud de l'illa, fa de Verge Grossa un dels destins turístics preferits. Els banys i les platges mostren proves dels orígens volcànics de les illes, i aquesta illa a més compta per al transport aeri amb un Aeroport anomenat Virgin Gorda Airport.

## Vegeu també

* Toponímia de Cristòfor Colom
# Constantino Méndez Martínez

Constantino Méndez Martínez (Pontecesures, 25 d'octubre de 1950 - 13 d'agost de 2023) va ser un polític espanyol, que va exercir diversos càrrecs en l'Administració de l'Estat durant governs del PSOE.

## Biografia

Va néixer al municipi de Pontecesures (Pontevedra) el 25 d'octubre de 1950. Pertany al Cos de Titulats Superiors de la Seguretat Social. Ha estat director general de l'Institut Social de la Marina (entre 1983 i 1987) i de l'Institut Nacional de la Seguretat Social (entre 1987 i 1994). Entre 1993 i 1996, durant la V legislatura de les Corts Generals, va ser diputat per Pontevedra en el Congrés dins del Grup Parlamentari Socialista. Va ser vocal de les comissions d'Agricultura, Ramaderia i Pesca, i de Política Social i Ocupació. En 1994 va ser nomenat secretari d'estat per a les Administracions Públiques, fins a 1996.
Amb l'arribada al poder de José Luis Rodríguez Zapatero l'any 2004, va ser nomenat delegat del Govern a la comunitat autònoma de Madrid. El seu mandat es va caracteritzar per un enfrontament constant amb la presidenta de la regió, Esperanza Aguirre i amb Alfredo Prada, i fins i tot va ser reprovat per l'Assemblea de Madrid. Perjudicat políticament pel Cas Bono, va dimitir el 8 de maig de 2006, després de la condemna a dos agents de policia.
Aquest any va ser nomenat president de la Societat Estatal d'Infraestructures i Equipaments Penitenciaris, ja que va exercir fins a 2008. Després del canvi de govern és nomenat com a secretari d'Estat de Defensa sent ministra de Defensa Carme Chacón. Exerceix aquest càrrec fins a 2011, en què cessa després de la victòria electoral del PP.
Després de la victòria de la moció de censura de Pedro Sánchez en juny de 2018 el seu nom fou proposat en alguns mitjans de comunicació com a possible ministre de defensa, tot i que finalment fou nomenada Margarita Robles.

## Referències

* ↑ «Constantino Méndez, nuevo delegado del Gobierno en Madrid». El Mundo, 23-04-2004.
* ↑ «Méndez Martínez, Constantino». Congreso de los Diputados.
* 1 2 Gamarra, Lorena «Constantino Méndez, nuevo ministro de Defensa». 6 de juny de 2018.
* 1 2 «Méndez, polémico y reprobado». ABC, 09-05-2006.
* ↑ Constantino Méndez, nuevo ministro de Defensa, El Independiente, 6 de juny de 2018
* ↑ Constantino Méndez, nuevo ministro de Defensa, elplural.com, 6 de juny de 2018

## Enllaços externs

* Constantino Méndez Martínez a mcnbiografias.com
* Notícies sobre Constantino Méndez a El País
# Ananies de Judà

Ananies (segle vii aC) és un personatge bíblic de l'Antic Testament. Segons les referències aparegudes al llibre de Daniel, Ananies era membre de la tribu de Judà, captiva a Babilònia després de la destrucció de Jerusalem a mans de Nabucodonosor II. Segons les mateixes fonts, va morir cremat juntament amb Azaries i Misael.

## Referències

* ↑ Dn
# Crash (pel·lícula de 1996)

* Aquest article tracta sobre pel·lícula de 1996. Vegeu-ne altres significats a «Crash».
Crash és una pel·lícula canadenca dirigida per David Cronenberg el 1996, segons la novel·la homònima de James Graham Ballard.

## Argument

Després d'un greu accident d'automòbil, James Ballard alimenta una estranya fascinació per a les ferides i es lliga físicament amb la passatgera del cotxe de cara...

## Repartiment

* James Spader: James Ballard
* Holly Hunter: Helen Remington
* Elias Koteas: Vaughan
* Deborah Kara Unger: Catherine Ballard
* Rosanna Arquette: Gabrielle
* Peter MacNeill: Colin Seagrave
* Yolande Julian: la prostituta de l'aeroport
* Cheryl Swarts: Vera Seagrave
* Judah Katz: venedor
* Nicky Guadagni: tatuador
* Ronn Sarosiak
* Boyd Banks
* Markus Parilo
* Alice Poon
* John Stoneham Jr.

## Premis i nominacions

* Premi especial del jurat al Festival de Canes 1996

## Referències

* ↑ Sajip, Arjun. «Why twisted erotic thriller Crash still stuns, 25 years on», 08-10-2021. [Consulta: 23 juny 2022]. «When, in March 1997, the British Board of Film Classification (BBFC) passed the film uncut despite intense pressure, the Mail's response, on its front page, was: "Censor's Yes to Depraved Sex Film". Not only did the paper doorstep the BBFC's examiners and publish articles about their private lives – reducing BBFC examiner Margaret Ford to tears on the doorstep of her home – it called on its readers to boycott the entire output of Sony, Crash's UK distributor.»
* ↑ «The Crash Controversy». [Consulta: 23 juny 2022]. «The BBFC, after a long delay, passed it uncut in March 1997, after which Westminster duly banned the film, with other local authorities following suit. However, Camden and Kensington & Chelsea were happy to accept the BBFC's decision, enabling distributors Columbia TriStar to open the film in the West End.»
# Heraclea d'Atamània

Heraclea d'Atamània (en llatí Heracleia, en grec antic Ἡράκλεια) era una ciutat fortificada i fortalesa d'Atamània, a l'Epir, el lloc exacte de la qual es desconeix.

## Referències

* ↑ Titus Livi. Ab Urbe Condita, XXXVIII, 2
* ↑ Heracleia a Smith, William, Dictionary of Greek and Roman Geography, pàg. 1046
# Tauleta

«Tauleta» té aquests significats:
* Tauleta d'argila, suport emprat per a l'escriptura, especialment del cuneïforme, des de l'edat del bronze i ben entrada l'edat de ferro al Pròxim Orient
* Tauleta de bords, ajuda de memòria que s'utilitzava antigament en la navegació per estima per registrar fàcilment les velocitats i indicacions navegades durant una ampolleta
* Tauleta de cera, objecte de fusta coberta amb una capa de cera, per a prendre notes
* Tauleta gràfica o tauleta digitalitzadora, perifèric que permet a l'usuari introduir gràfics o dibuixos a mà, tal com ho faria amb llapis i paper
* Tauleta LED copiadora, dispositiu de visualització que subministra una il·luminació uniforme del subjecte des de sota a través d'una superfície translúcida il·luminada amb LEDs
* Tauleta de maledicció, mitjà per maleir, al món grecoromà, pel qual algú demanava a un o més déus que en danyessin d'altres, sovint com a venjança
* Tauleta de marteloio, taula de xifres ordenada en files i columnes relacionades amb la navegació medieval
* Tauleta de nit, moble petit, sovint amb algun calaix o amb una porta a la manera d'un armariet que es col·loca al costat del llit
* Tauleta tàctil, dispositiu electrònic a mig camí entre una ordinador portàtil i un telèfon mòbil, al qual s'hi pot escriure a través d'una pantalla tàctil
* Telèfon tauleta, dispositiu mòbil dissenyat per combinar els usos d'un telèfon intel·ligent i d'una tauleta tàctil
# Província de Benslimane

La província de Benslimane (en àrab إقليم بن سليمان, iqlīm Ibn Slīmān; en amazic ⵜⴰⵙⴳⴰ ⵏ ⵅⵏⵉⴼⵔⴰ, tasga n Ayt Sliman) és una de les províncies del Marroc, fins 2015 part de la regió de Chaouia-Ouardigha i actualment de la de Casablanca-Settat. Té una superfície de 2.760 km² i 233.123 habitants censats en 2004. La capital és Benslimane. Fou creada en 1977 per desmembrament de la província de Settat.

## Divisió administrativa

La província de Benslimane consta de 2 municipis i 14 comunes:
| Nom | Codi geogràfic | Tipus | Llars | Població (2004) | Estrangers | Nacionals |
| Benslimane | 111.01.01. | Municipi | 9430 | 46478 | 37 | 46441 |
| Bouznika | 111.01.03. | Municipi | 5305 | 27028 | 49 | 26979 |
| Ahlaf | 111.03.01. | Comuna rural | 2220 | 12841 | 0 | 12841 |
| Ain Tizgha | 111.03.03. | Comuna rural | 1264 | 7741 | 3 | 7738 |
| Fdalate | 111.03.05. | Comuna rural | 1800 | 9796 | 1 | 9795 |
| Mellila | 111.03.07. | Comuna rural | 2432 | 14257 | 0 | 14257 |
| Moualine el Ghaba | 111.03.09. | Comuna rural | 1412 | 8185 | 2 | 8183 |
| Moualine el Oued | 111.03.11. | Comuna rural | 1657 | 9066 | 0 | 9066 |
| Oulad Ali Toualaa | 111.03.13. | Comuna rural | 860 | 5056 | 0 | 5056 |
| Oulad Yahya Louta | 111.03.15. | Comuna rural | 1670 | 9642 | 1 | 9641 |
| Rdadna Oulad Malek | 111.03.17. | Comuna rural | 826 | 4348 | 0 | 4348 |
| Ziaida | 111.03.19. | Comuna rural | 2003 | 12389 | 3 | 12386 |
| Bir Ennasar | 111.05.01. | Comuna rural | 775 | 5195 | 0 | 5195 |
| El Mansouria | 111.05.03. | Comuna rural | 2787 | 12955 | 133 | 12822 |
| Sidi Bettache | 111.05.04. | Comuna rural | 1215 | 6370 | 1 | 6369 |
| Cherrat | 111.05.05. | Comuna rural | 1254 | 8265 | 1 | 8264 |

## Referències

* ↑ «Cens general de població 2004» ( PDF) (en (francès)). Arxivat de l'original el 2010-06-01. [Consulta: 10 juliol 2016].
# Vergato

Vergato (en dialecte bolonyès: Vargà o Varghè) és un comune (municipi) de la Ciutat metropolitana de Bolonya (antiga província de Bolonya), a la regió italiana de l'Emilia-Romagna, situat uns 40 km al sud-oest de Bolonya. L'1 de gener de 2018 tenia 7.664 habitants.
Limita amb els municipis de Castel d'Aiano, Gaggio Montano, Grizzana Morandi, Marzabotto, Valsamoggia i Zocca.
La ciutat va ser gairebé destruïda completament durant la fase de la línia gòtica de la campanya italiana a la Segona Guerra Mundial. Està connectada a Bolonya pel tren de Porrettana i per la carretera estatal de Porrettana.

## Llocs d'interès

* Església de l'Assumpció de Maria, a Riola di Vergato.

## Referències

* ↑ «Resident population on 1st January 2018» (en anglès). ISTAT. [Consulta: 12 febrer 2019].

## Enllaços externs

* Vergato - Lloc web oficial (italià)
# Corneli (nom)

Corneli (en llatí Cornelius) és un nom romà.
El portaven molts plebeus, però apareix massivament al final de la república. Appià diu que quant Sul·la va donar la manumissió a deu mil esclaus, els va donar a tots el seu propi nom de Corneli, i per això el nom es va multiplicar. La gens Cornèlia, molt antiga, sembla que deu el seu nom a aquest patronímic.

## Referències

* ↑ «Historia de los nombres en Roma» (en espanyol europeu), 14-11-2014. [Consulta: 27 abril 2019].
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 856.
# Bonnes

«Bonnes» té aquests significats:
* Bonnes (Charente), municipi al departament del Charente (regió de la Nova Aquitània, França)
* Bonnes (Viena), municipi al departament de la Viena (regió de la Nova Aquitània, França)
* Les Bonnes, obra de teatre escrita l'any 1947 per Jean Genet i dirigida per Louis Jouvet, inspirada en un fet real, l'anomenat afer Papin
* Étienne Bonnes (Argelièrs, 1894 – segle XX), jugador de rugbi a 15 francès que va competir durant les dècades de 1910 i 1920
# Amy Jo Johnson

* No s'ha de confondre amb Amy Johnson.
Amy Jo Johnson (6 d'octubre de 1970) és una cantant i actriu canadenca, coneguda per les seves actuacions a Mighty Morphin Power Rangers, Felicity, La Divisió i Flashpoint.
Johnson va guanyar popularitat a principis dels anys 1990 en haver participat en la pel·lícula Power Rangers. Després de deixar l'espectacle, va intervenir en pel·lícules fetes per a televisió abans de tenir un paper a Felicity, a The WB, des del 1998 fins al 2002. Durant els 2000, va continuar la seva carrera d'actriu com a protagonista a The Division i a Flashpoint, i també va participar en altres espectacles.
A més a més, va dirigir i produir dos curtmetratges: Bent (2013) i Lines (2014).
El 2017 sortirà la seva primera pel·lícula produïda per ella mateixa: The Space Between.
Johnson és també cantautora; ha tret tres àlbums.

## Vida personal

Johnson va néixer a Dennis (Massachusetts), al Cap Cod. El seu pare es diu Greig i és un venedor de cotxes, i la seva mare es diu Christine, que va dirigir una botiga de roba. Va assistir a l'Institut Regional Dennis-Yarmouth.
Johnson es va casar amb Olivier Giner l'agost de 2009. Viuen a Toronto i van tenir una filla, Francesca Christine, que va néixer el desembre de 2008. Amy va esdevenir una ciutadana canadenca el 23 de juny de 2015, tenint doble nacionalitat.

## Referències

* ↑ «Press». Amy Jo Johnson. Arxivat de l'original el 2014-04-13. [Consulta: 12 agost 2014].
* ↑ «Spacebetween film 2017 on spacebetween.com». Arxivat de l'original el 2016-11-15. [Consulta: 19 març 2017].
* ↑ «Amy Jo Johnson». Amyjo.com. [Consulta: 2 novembre 2013].
* ↑ «Dennis-Yarmouth Regional High School». Arxivat de l'original el 2006-08-13. [Consulta: 19 març 2017].
* ↑ «Pink Power Ranger's Fan Nightmares | Watch the video – Yahoo Celebrity Arxivat 2013-10-21 a Wayback Machine.». Omg.yahoo.com, October 15, 2013. [Consulta: 2 novembre 2013].
* ↑ Wihlborg, Ulrica. «Felicity's Amy Jo Johnson Welcomes a Baby Girl – Babies Arxivat 2016-09-10 a Wayback Machine.». People.com, December 5, 2008. [Consulta: 14 febrer 2012].
* ↑ Johnson, Amy Jo. «Super happy! I'm becoming a Canadian today! Dual Citizenship!! LOVE my countries! PLURAL... ;-)», June 23, 2015. [Consulta: 11 desembre 2016].

## Enllaços externs

* Amy Jo Johnson - Lloc web oficial
# Cristina Gómez Arquer

Cristina Gómez Arquer (Barcelona, 22 de març de 1968) és una exjugadora d'handbol catalana.

## Trajectòria

Forma part del petit grup de dones esportistes que han aconseguit repetir la seva participació en uns Jocs Olímpics. Llicenciada en Educació Física, desenvolupà la seva trajectòria esportiva, jugant en la posició de pivot, al Club Balonmano Mar Valencia, amb el qual obtingué quinze títols de Lliga, tretze Copes de la Reina i tres Supercopes d'Espanya, tenint com a entrenadora a Cristina Mayo. Debutà amb la selecció espanyola el 1986 Entre les seves fites esportives estan el haver guanyat la Supercopa d'Europa l'any 1998, i la Recopa el 2000, i haver disputat dues finals de la Lliga de Campions els anys 2000 i el 2003. Fou 265 vegades internacional amb Espanya i marcà 867 gols. Debutà el 1986 i disputà els Jocs Olímpics d'Estiu de 1992 a Barcelona, i Jocs Olímpics d'Estiu de 2004 a Atenes, després dels quals deixà la selecció. Aconseguí la medalla de plata el 2001 a Tunis, i la de bronze en dues ocasions, el 1991 a Atenes, el 1993 a Llenguadoc-Rosselló, als Jocs Mediterranis; i participà en tres Campionats del Món, el 1993, 2001 i 2003, i altres tres d'Europa, el 1998, 2002 i 2004.

## Reconeixements

L'any 2014 se li concedí la Distinció al Mèrit Esportiu de la Federació Espanyola d'Handbol.

## Referències

* 1 2 3 «Cristina Gómez Arquer». Enciclopèdia de l'esport català. Barcelona: Grup Enciclopèdia Catalana.
* 1 2 «Les precursores olímpiques de Catalunya: Cristina Gómez». L'Esportiu de Catalunya, 08-03-2020 [Consulta: 11 març 2020].
* 1 2 3 «Cristina Gómez Arquer». Comitè Olímpic Espanyol (COE). [Consulta: 14 març 2020].
* ↑ Jiménez Morales, Roberto. El deporte femenino español en los Juegos Olímpicos. Consell Superior d'Esports, 2015, p. 237 [Consulta: 14 març 2020].
* ↑ «Cristina Gómez Arquer». El Mundo [Consulta: 14 març 2020].
* ↑ «Premios Nacionales 2014». Federació Madrilenya d'Handbol. [Consulta: 14 març 2020].